ՏԵՂԵԿԱՆՔ-ՀԻՄՆԱՎՈՐՈՒՄ

 « ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ԲՅՈՒՋԵԻՑ ՆՊԱՏԱԿԱՅԻՆ ՀԱՏԿԱՑՈՒՄ՝ ՍՈՒԲՎԵՆՑԻԱ ՍՏԱՆԱԼՈՒ ՆՊԱՏԱԿՈՎ 2022 ԹՎԱԿԱՆԻ ԲՅՈՒՋԵՏԱՅԻՆ ՖԻՆԱՆՍԱՎՈՐՄԱՆ ԾՐԱԳՐԱՅԻՆ ՀԱՅՏ ՆԵՐԿԱՅԱՑՆԵԼՈՒ ԹՈՒՅԼՏՎՈՒԹՅՈՒՆ ՏԱԼՈՒ ՄԱՍԻՆ » ՄԵՂՐԻ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ  ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ

Սույն որոշման ընդունումը պայմանավորված է Վանք-Կալեր կամուրջի վերակառուցման անհրաժեշտությամբ:

Ծրագրով նախատեսվում է վերակառուցել համայնքի Վարդանիձոր բնակավայրի տարածքում գտնվող Վանք- Կալեր կամուրջը, որը Մեղրի համայնքի մյուս բնակավայրերին և Մ2 միջպետական ճանապարհին է կապում գյուղատնտեսական նշանակության զգալի հողատարածքներ։ Նշված կամուրջը կառուցվել է 1970–ական թվականներին և մինչ այժմ երբևէ չի վերանորոգվել։ Այն գտնվում է կիսաքանդ վիճակում, կանգնած է փլուզման վտանգի առաջ, ինչը լուրջ դժվարություններ և մտահոգություններ է առաջացնում Վարդանիձոր գյուղի Վանք-Կալերի տարածքում գործունեություն ծավալող ֆերմերների մոտ։ Կամուրջի հիմնանորոգումն ունի ստրատեգիական նշանակություն, քանի որ այս տարածքում գտնվում են մոտ 1610հա մակերեսով գյուղատնտեսական նշանակության բերրի հողեր/որից՝ 1468 հա արոտավայրեր/, որոնք նպաստավոր են անասնապահության, պտղաբուծության /տանձ, խնձոր, սալոր/, բանջարաբոստանային տարբեր կուլտուրաների/ կարտոֆիլ, գազար, սխտոր/, մշակման համար։ Այս տարածքները աչքի են ընկնում նաև վայրի ծաղիկների մեծ բազմազանությամբ, ինչի շնորհիվ բավականին նպաստավոր գոտի են մեղվապահության համար։

Վերոնշյալ ծրագրերի իրագործումը կնպաստի Մեղրի գյուղատնտեսության և ճանապարհային ենթակառուցվածքների զարգացմանն ու բարելավմանը:

Սույն որոշման նախագծի ընդունումը Մեղրի համայնքի բյուջեում կառաջացնի մուտքերի ավելացում մոտ 25 000 000 ՀՀ դրամի չափով:

ՀԱՄԱՅՆՔԻ ՂԵԿԱՎԱՐ՝ Բ. ԶԱՔԱՐՅԱՆ